માર્ક ટેલર ક્રિકેટ ઓસ્ટ્રેલિયાના બોર્ડના એક સભ્ય છે. ચેનલ નાઈનને આપેલી મુલાકાત વખતે જ્યારે એમને પૂછવામાં આવ્યું કે સ્લેજિંગની પ્રવૃત્તિ પર પ્રતિબંધની શક્યતા ખરી? ત્યારે જવાબમાં ટેલરે કહ્યું કે, ચોક્કસપણે. સ્લેજિંગ પર પ્રતિબંધ મૂકીને તમે મેદાનમાં રમતી વખતે કોઈને વાતચીત કરતાં રોકતા નથી, પરંતુ તમે જો અપશબ્દો બોલો, ગંદી મજાક ઉડાવો, મૌખિક રીતે ઉશ્કેરણી કરો, જેને આપણે સ્લેજિંગ કહીએ છીએ એ આખી અલગ બાબત છે. એ પ્રવૃત્તિ હદ વટાવી ગઈ છે.